**Aiškinamasis raštas**

**PRIE SAVIVALDYBĖS TARYBOS SPRENDIMO „DĖL BĮ KLAIPĖDOS MIESTO SPORTO BAZIŲ VALDYMO CENTRO SPORTO BAZIŲ (PARYŽIAUS KOMUNOS G. 16 A) TEIKIAMŲ ATLYGINTINŲPASLAUGŲ KAINŲ NUSTATYMO**

## **PROJEKTO**

**1. Projekto rengimą paskatinusios priežastys.**

Klaipėdos miesto savivaldybės tarybos 2021 m. spalio 28 d. sprendimu Nr. T2-236 biudžetinei įstaigai Klaipėdos sporto bazių valdymo centrui (toliau - SBVC) patikėjimo teise buvo perduota valdyti, naudoti ir disponuoti nekilnojamąjį turtą, esantį Paryžiaus Komunos g. 16 A (stadiono dirbtinės dangos futbolo aikštė, lengvosios atletikos bėgimo takai su rutulio stūmimo ir šuolių į tolį sektoriais, sporto salė ir kt. nekilnojamas turtas, kuriam nėra nustatoma atlygintinų paslaugų kaina).

**2. Parengto projekto tikslai ir uždaviniai.**

Sprendimo projekto tikslas – patvirtinti SBVC sporto bazių teikiamų atlygintinų paslaugų kainas Paryžiaus Komunos 16 A.

Sprendimo projekto uždaviniai:

1. Nustatyti SBVC sporto bazių teikiamų atlygintinų paslaugų sąrašą;

2. SBVC sporto bazių teikiamų paslaugų kainas apskaičiuoti pagal tarybos sprendimu patvirtintą metodiką.

**3. Kaip šiuo metu yra teisiškai reglamentuojami projekte aptarti klausimai.**

Projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, kuriame numatyta išimtinė tarybos kompetencija. Viena iš tokių – kainų ir tarifų už savivaldybės biudžetinių įstaigų teikiamas atlygintinas paslaugas nustatymas.

Atkreipiame dėmesį, kad ir šiuo metu SBVC sporto salių teikiamų atlygintinų paslaugų kainos miesto tarybos 2017 metų spalio 19 sprendimu Nr. T2-244 (2018 m. gruodžio 20 d. sprendimo Nr. T2-277 aktuali redakcija)mažinamos 50 proc. sporto organizacijoms, įgyvendinančioms sportuojančio vaiko ugdymo programas, iš dalies finansuojamas savivaldybės biudžeto lėšomis, todėl šiuo parengtu projektu taip pat prašoma nustatyti, kad SBVC valdomų sporto bazių Paryžiaus Komunos g. 16 A atlygintinų paslaugų kainos mažinamos 50 proc. sporto organizacijoms, kurios iš dalies finansuojamos savivaldybės biudžeto lėšomis krepšelio principu.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus šį sprendimo projektą, SBVC galės suteikti sporto bazių naudojimo paslaugą juridiniams ir fiziniams asmenims, norintiems vykdyti sportinę veiklą. Nustačius 1 valandos paslaugos kainą, bus teisėtai surinktas mokestis už atlygintinai teikiamą paslaugą, kompensuojant SBVC tenkančias priežiūros ir eksploatacijos išlaidas.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Nepatvirtinus šio sprendimo projekto, sporto bazių naudojimo paslaugos juridiniams ir fiziniams asmenims būtų teikiamos nemokamai, patirtos išlaidos už jų eksploataciją bei priežiūrą turėtų būti dengiamos iš savivaldybės biudžeto lėšų.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimui įgyvendinti 1 valandos paslaugos suteikimo kaina paskaičiuota, vadovaujantis Klaipėdos miesto savivaldybės sporto bazių teikiamų atlygintinų paslaugų kainos dydžio nustatymo metodika, kurią patvirtino Klaipėdos miesto savivaldybės taryba 2017 metais (aktuali redakcija 2018 metais). Metodika skirta kainos už sporto bazių teikiamas atlygintinas paslaugas dydžio nustatymo, vertinimo, perskaičiavimo principams reglamentuoti.

SBVC teikiamų atlygintinų paslaugų kainos dydis nustatomas taip, kad būtų padengtos visos būtinosios su paslaugos teikimu susijusios pagrįstos sąnaudos.

SBVC sporto bazių teikiamų atlygintinų paslaugų kainos 1 valandos įkainis buvo paskaičiuotas pagal formulę **N = ESt-1 x (1+K) / Pb x Pn /;M t-1,** kurioje **N** - vienos sporto bazės paslaugos 1 val. kaina eurais; **ES** - vienos sporto bazės visų su paslaugos teikimu susijusių sąnaudų, t. y. šildymo sistemos priežiūros, elektros, vandentiekio, kanalizacijos, komunalinių atliekų tvarkymo, priešgaisrinės ir turto apsaugos, turto draudimo, ryšių, transporto, einamojo remonto ir kitų paslaugų bei panaudotų prekių, susijusių su bazės priežiūra ir paslaugos teikimu, metinė suma; **M** - bazės užimtumas, valandų skaičiaus vidurkis per metus; **t** - kalendoriniai (einamieji) metai; **K** - procentinė išraiška sumos, skirtos paslaugai teikti naudojamam ilgalaikiam turtui atnaujinti ir jo naudingosioms savybėms atkurti, **Pb** - 5 proc.; viso pastato, kuriame įkurta sporto bazė, **Pn** - plotas kv. m; sporto bazės plotas kv. m.

Siekiant užtikrinti teisingą atlygio už sporto bazių teikiamas atlygintinas paslaugas dydį, kartą per metus bus įvertinami 9 kalendorinių mėnesių faktinių sąnaudų ir sporto bazių faktiniai užimtumo pokyčiai. Atsižvelgiant į juos, gali būti perskaičiuojamas atlygis už teikiamas paslaugas, keičiant jį nuo kitų kalendorinių metų.

Pagal formulę, paskaičiuota SBVC sporto bazių teikiamų atlygintinų paslaugų kaina:

|  |  |  |  |  |
| --- | --- | --- | --- | --- |
| Objekto pavadinimas | Priskirtas plotas, kv. m | Užimamo ploto proc. | Metinės išlaidos\* | Skaičiavimas pagal patvirtintą formulę |
|  | ES | x K | / Pb | x Pn | / M | 1 val. kaina |
| Dirbtinės dangos futbolo aikštė | 6800 | 47 | 189878 | 215037 | 10751,85 | 15,61 | 106174,59 | 3000 | 35 |
| Lengvosios atletikos sektoriai su bėgimo takais | 4710,87 | 32,6 | 25159 | 215037 | 10751,85 | 15,61 | 73555,10 | 3000 | 25 |
| Sporto salė | 1168,59 | 48,8 | 66145\*\* | 66145 | 3307,25 | 28,98 | 33860,48 | 2000 | 17 |

\*Metinės išlaidos (sąnaudos): aikštyno nusidėvėjimas 203531,03 Eur, technikos nusidėvėjimas 3936,29 Eur ir aikštyno priežiūra 7600 Eur (dirbtinės dangos giluminis valymas ir šukavimas; granulių ir kvarcinio smėlio papildymo darbai; siurbliavimas; segmentinės tvoros remontas bei segmentų keitimas; bėgimo takų tvarkymas; dangos kosmetinis remontas; sniego valymas).

\*\*Tai yra metinės pastato sąnaudos: pastato nusidėvėjimas 37344,72 (įsigyjimo vertė 3009368,23) ir pastato priežiūra 28800 eurų.

Šis sprendimo projektas papildomų biudžeto lėšų pareikalaus. Pritarus šiam sprendimo projektui, Kūno kultūros ir sporto plėtros programoje kasmet reikės numatyti biudžeto lėšų SBVC negautoms pajamoms kompensuoti dėl paslaugų kainų 50 proc. sumažinimo iki einamųjų metų pabaigos.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

SBVC pateikė sporto bazių atlygintinų paslaugų kainų paskaičiavimą kartu su Planavimo ir analizės skyriumi. Su sprendimo projektu supažindinta Klaipėdos sporto taryba ir futbolo bendruomenė.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo ir parengė Sporto skyrius.

**10. Kiti reikalingi pagrindimai ir paaiškinimai.**

Nėra.

Sporto skyriaus vedėja Rasa Rumšienė